Pierre Blau

Pierre Blau (født i la Garde-Guérin i Gévaudan i Frankrike, død 12. desember 1409 i Avignon) var en av Den katolske kirkes kardinaler. 

Han studerte kirkerett ved universiteter i Montpellier og deretter samme fag i Avignon.

Blau ble kreert til kardinal (pseudokardinal) 24. desember 1395 av motpaven Benedikt XIII.

Blau forlot Benedikt XIIIs obediens (lydighet) i august 1398, likesom de fleste av de kardinaler som hadde fulgt ham. Han vendte tilbake i 1403. I 1408 forlot han atter denne obediens, og Benedikt XIII avsatte ham derpå samme år den 21. oktober. Noen forskere angir at pave Alexander V gjeninnsatte ham den 2. juli 1409.

Blau var i slekt med pave Urban V.

Referanser

Pseudokardinaler
Franske kardinaler
Fødsler på 1300-tallet
Dødsfall i 1409
Personer fra departementet Lozère